钦定古今图书集成/明伦汇编/官常典/第361卷 > 《都察院箴》明·宣宗
## 钦定古今图书集成/明伦汇编/官常典/第361卷 > 《都察院箴》明·宣宗

历代建官，皆有御史，任之耳目，委以纲纪。纠违绳愆，
激浊扬清。用献嘉言，惟直与明。祖宗之制，有长有贰。
其下之属，凡十有四。敷达民隐，举察官邪，必究大体。
毋克毋颇，必由中道。毋过不及。毋以贿迁，毋以势慑。
敦仁之存，笃义之行，冰霜之清，松柏之贞。凡尔宪臣，
敬慎以勗。庶几朝政，资尔以肃。媕婀缄默，徒取充位
职是用弛，国则何赖。必端诸心，必修诸己。庶懋尔绩，
庶辅予理。